Sinasabi na apesar kan dakul na ebidensya naguno sa forensic, ballistic asin testigong impormasyon na nagaandoyog sa teoriyang solong kagbadilsa mga pabotong giniribo, mayoriya kan mga Amerikano nagtutubod na may kakomplot si Oswald sa paggibo kan krimen mala ta kun ano-ano na an conspiracy theories nagburutwa katakod kan asasinasyon ki Kennedy. Kan taon 1979, sarong House Select committee an nagkondukta liwat nin imbestigasyon dapit sa pagasasinar ki Kennedy asin  an konklusyon kaini na totoo mananggad na si Oswald an nakabadil ki Kennedy alagad susog sa mga tanog kan mga putok badil, may katabang daa si Oswald sa paggibo kan krimen. 